คลังโล่งเก็บภาษี เกินเป้า1.9หมื่นล.
คลังชี้จัดเก็บรายได้รัฐ 2 เดือนแรกเกินเป้า 1.9 หมื่นล้าน เล็งเก็บข้อมูลภาษีแวตประเมินทิศเศรษฐกิจ
29 ต.ค. 2565

คลังชี้จัดเก็บรายได้รัฐ 2 เดือนแรกเกินเป้า 1.9 หมื่นล้าน เล็งเก็บข้อมูลภาษีแวตประเมินทิศเศรษฐกิจ
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า ในช่วง 2 เดือนแรกของปีงบประมาณ 2559 รัฐบาลสามารถจัดเก็บรายได้ 3.69 แสนล้านบาท เกินกว่าเป้าหมาย 1.97 หมื่นล้านบาท เนื่องจากการส่งรายได้ของรัฐวิสาหกิจเกินเป้า 1.1 หมื่นล้านบาท และการส่งรายได้ของหน่วยงานอื่้นเกินเป้าหมาย 9,000 ล้านบาท
สำหรับการเก็บรายได้ของ 3 กรมภาษี พบว่าได้ตามเป้าหมาย โดยกรมสรรพากรจัดเก็บรายได้เกินเป้าหมายเล็กน้อย ขณะที่กรมสรรพสามิตจัดเก็บรายได้ต่ำกว่าเป้าหมายเล็กน้อย จากการเก็บภาษีสุราและยาสูบต่ำกว่าเป้าหมาย และกรมศุลกากรจัดเก็บได้ต่ำกว่าเป้าหมายเล็กน้อย เนื่องจากมีการใช้สิทธิภาษีของเขตการค้าเสรีอาเซียนมากขึ้น
อย่างไรก็ตาม จากการเก็บภาษีมูลค่าเพิ่ม (แวต) ของกรมสรรพากร พบว่าการบริโภคภาคเอกชนยังสามารถขยายตัวได้ต่อเนื่องตามภาวะเศรษฐกิจที่ฟื้นตัว โดยกระทรวงการคลังอยู่ระหว่างการเก็บรายละเอียดเพื่อวิเคราะห์แนวโน้มทิศทางเศรษฐกิจอีกครั้ง
สำหรับภาพรวมการเก็บรายได้ทั้งปีงบประมาณ 2560 คาดว่าจะได้ตามเป้าหมายที่ตั้งไว้ เนื่องจากเศรษฐกิจไทยยังขยายตัวได้ต่อเนื่อง โดยเศรษฐกิจไทยปี 2560 ที่กระทรวงการคลังคาดไว้ว่าจะขยายตัวได้ 3.4% มากกว่า 3.3% ในปีนี้